Peder Severin Krøyer
Peder Severin Krøyer (23. juuli 1851 Stavanger – 21. november 1909 Skagen), tuntud kui P. S. Krøyer, oli taani kunstnik, impressionist. Ta on üks tuntumaid ja armastatumaid taani maalikunstnikke ning väga värvikas isiksus Skageni maalijate seas. Viimaste sekka kuulusid Taani ja Norra maalikunstnikud, kes 19. sajandi II poolel kogunesid suviti Skagenisse maalima. Krøyer oli kunstnike rühmituse mitteametlik liider.